CELEX: 52003PC0700
Language: fi
Date: 2003-11-17
Title: Ehdotus: Euroopan parlamentin ja neuvoston päätös Euroopan kulttuuripääkaupunki -tapahtumaa koskevasta yhteisön toiminnasta vuosina 2005-2019 tehdyn päätöksen 1419/1999/EY muuttamisesta

Avis juridique important

|

52003PC0700

Ehdotus: Euroopan parlamentin ja neuvoston päätös Euroopan kulttuuripääkaupunki -tapahtumaa koskevasta yhteisön toiminnasta vuosina 2005-2019 tehdyn päätöksen 1419/1999/EY muuttamisesta  /* KOM/2003/0700 lopull. - COD 2003/0274 */  

Ehdotus: EUROOPAN PARLAMENTIN JA NEUVOSTON PÄÄTÖS Euroopan kulttuuripääkaupunki -tapahtumaa koskevasta yhteisön toiminnasta vuosina 2005-2019 tehdyn päätöksen 1419/1999/EY muuttamisesta(komission esittämä)PERUSTELUTEurooppalaisten kansojen lähentymisen edistämiseksi suunniteltu Euroopan kulttuurikaupunki -tapahtuma käynnistettiin päätöslauselmalla, jonka neuvosto antoi 13 päivänä kesäkuuta 1985 ja joka perustui Mélina Mercourin aloitteeseen. Tapahtuman idea perustuu kahteen lähtökohtaan: toisaalta Euroopan taide- ja kulttuurielämän rikkauteen ja monipuolisuuteen sekä toisaalta kaupungistumisen merkitykseen Euroopan kulttuurien muotoutumisen ja vaikutuksen kannalta.Vuoden 2004 Euroopan kulttuurikaupunki ja aikaisemmat kulttuurikaupungit valittiin hallitustenvälisesti. Jäsenvaltiot valikoivat yksimielisesti eurooppalaisten kaupunkien joukosta ne, joiden katsottiin soveltuvan tapahtuman järjestäjiksi. Euroopan komissio on myöntänyt kunakin vuonna tukea valitulle Euroopan kulttuurikaupungille.Valintamenettelyä muutettiin vuodesta 2005 eteenpäin valittavien kaupunkien osalta 25 päivänä toukokuuta 1999 tehdyllä ja EY:n perustamissopimuksen 151 artiklan pohjalta hyväksytyllä päätöksellä 1419/1999/EY [1]. Valittuja kaupunkeja nimitetään vastedes Euroopan kulttuuripääkaupungeiksi. Vuodesta 2005 eteenpäin valittavat Euroopan kulttuuripääkaupungit nimeää kunakin vuonna neuvosto komission suosituksesta. Komissio puolestaan ottaa suosituksessaan huomioon seitsemästä johtavasta riippumattomasta kulttuurialan asiantuntijasta koostuvan valintalautakunnan lausunnon. Valinta tapahtuu edellä mainitussa päätöksessä määriteltyjen perusteiden perusteella.[1]  Euroopan parlamentin ja neuvoston päätös 1419/1999/EY, tehty 25 päivänä toukokuuta 1999 (EYVL L 166, 1.7.1999).Päätöksellä 1419/1999/EY käynnistetyn Euroopan kulttuuripääkaupunki -tapahtumaa koskevan yhteisön toiminnan tavoitteena on 1 artiklan mukaan "tuoda esiin Euroopan kulttuurien rikkaus, moninaisuus ja yhteiset piirteet sekä auttaa Euroopan kansalaisia tutustumaan paremmin toisiinsa".Tällä toiminnalla on pyrittävä erityisesti- korostamaan sellaisia eurooppalaisille yhteisiä taidevirtauksia, joita asianomaiset kaupungit ovat innoittaneet tai joihin ne ovat huomattavasti myötävaikuttaneet- edistämään tapahtumia, joihin osallistuu kulttuurin parissa toimivia henkilöitä jäsenvaltioiden muista kaupungeista ja jotka johtavat kestävän kulttuuriyhteistyön luomiseen, sekä edistämään tällaisten henkilöiden liikkumista Euroopan unionissa- tukemaan ja kehittämään luovaa työtä- varmistamaan väestön laaja liikkeelle saaminen ja osallistuminen tapahtumaan- rohkaisemaan muiden unionin kansalaisten vastaanottamista ja edistämään tapahtumien levittämistä mahdollisimman laajalti- edistämään Euroopan kulttuurien ja maailman muiden kulttuurien välistä vuoropuhelua- hyödyntämään kaupungin historiallista perintöä, kaupunkiarkkitehtuuria ja elämänlaatua.Päätöksen 1419/1999/EY liite I sisältää kronologisen luettelon, jossa aikavälillä 2005-2019 vahvistetaan kullekin vuodelle jäsenvaltio, joka voi ehdottaa jonkin jäsenvaltion kaupunkia Euroopan kulttuuripääkaupungiksi.Päätöksen 1419/1999/EY 2 artiklassa säädetään, että kronologista järjestystä voidaan muuttaa asianomaisten jäsenvaltioiden keskinäisellä sopimuksella. Kreikka ja Alankomaat ovat vaihtaneet keskenään ehdottamisvuorojaan (minkä johdosta Kreikka tekee ehdotuksen Euroopan kulttuuripääkaupungiksi vuonna 2006 ja Alankomaat vuonna 2018), minkä kulttuuri- ja audiovisuaalialan ministerien neuvosto otti huomioon 28 päivänä toukokuuta 1998 pitämässään kokouksessa.Päätöksen 1419/1999/EY 6 artiklan mukaan komissio voi tehdä tarkistamista koskevia ehdotuksia erityisesti päätöksen mukauttamiseksi Euroopan unionin laajentumiseen.Ateenassa 16 päivänä huhtikuuta 2003 allekirjoitetun liittymissopimuksen mukaan Tsekistä, Virosta, Kyproksesta, Latviasta, Liettuasta, Unkarista, Maltasta, Puolasta, Sloveniasta ja Slovakiasta tulee sopimuksen voimaantulohetkellä 1 päivänä toukokuuta 2004 Euroopan unionin jäseniä ja perussopimusten - sellaisina kuin ne ovat muutettuina tai täydennettyinä - sopimuspuolia sillä edellytyksellä, että kaikki ratifiointiasiakirjat on talletettu ennen kyseistä päivämäärää.Kun otetaan huomioon Euroopan kulttuuripääkaupunki -tapahtuman symbolinen arvo ja vaikutukset sekä uusien jäsenvaltioiden tätä tapahtumaa kohtaan osoittama mielenkiinto, on tarpeen antaa uusille jäsenvaltioille mahdollisuus osallistua tapahtumaan ilman, että niiden täytyy odotella päätöksen 1419/1999/EY ajantasaistamista jäsenvaltioiden uudella kronologisella ehdotusjärjestyksellä vuodesta 2020 lähtien valittavien kaupunkien osalta.Toisaalta on tärkeää huolehtia siitä, ettei jäsenvaltioiden tämänhetkistä ehdottamisjärjestystä muuteta, sillä Euroopan kulttuuripääkaupunkiehdokkuudet ja asiaa koskevat hankkeet vaativat useampien vuosien valmistelutyön. Lisäksi päätöksen 1419/1999/EY 2 artiklassa säädetään, että jäsenvaltioiden on toimitettava ehdotuksensa viimeistään neljä vuotta ennen kuin kyseisen tapahtuman on määrä alkaa.Tämän päätösehdotuksen tavoitteena on ottaa käyttöön uusi järjestelmä, jonka myötä kutakin vuotta varten nimetään kaksi jäsenvaltiota, joilla on oikeus esittää ehdokkaita ja joiden ehdotuksista valitaan kaksi (kummaltakin jäsenvaltiolta yksi) Euroopan kulttuuripääkaupunki -tapahtumaa varten. Päätöksen 1419/1999/EY 2 artiklan perusteella voitaisiin siten kullekin vuodelle nimetä ehdokkaaksi kaksi Euroopan unionin kaupunkia ja mahdollisesti jokin Euroopan unionin ulkopuolisen Euroopan maan kaupunki (päätöksen 4 artikla). On huomattava, että päätöksen 1419/1999/EY 5 artiklassa säädetään, että samalle vuodelle nimettyjen kaupunkien ohjelmien välillä olisi oltava yhteys.Tämä muutosehdotus syntyi jäsenvaltioiden ja liittymässä olevien maiden välisen yhteisymmärryksen tuloksena. Liittymässä olevilla mailla oli tilaisuus ilmaista toiveensa komission kyseisiä maita varten vuonna 2003 käynnistämässä epävirallisessa kuulemisessa. Myös muilla eurooppalaisilla elimillä, joita asia koskee, oli tilaisuus ilmaista tukensa tällaisen muutoksen periaatteelle.Tätä päätöstä muutetaan mahdollisesti lisää.Siksi komissio aikoo tarkastella parlamentin ja neuvoston kanssa Euroopan kulttuuripääkaupunkien valintamenettelyä sen analysoimiseksi, mitä täydentäviä toimia jatkossa voitaisiin toteuttaa Euroopan kulttuuripääkaupunki -tapahtumaa koskevan menettelyn parantamiseksi. Joidenkin aiemmin valittujen kaupunkien hankkeiden eurooppalaista ulottuvuutta on pidetty suhteellisen heikkona. On tärkeää löytää yhdessä keinoja näissä puitteissa toteutettavien toimien eurooppalaisen lisäarvon parantamiseksi. Komission äskettäin aloittama tutkimus vuosien 1995-2004 Euroopan kulttuuripääkaupungeista ja kulttuurikaupungeista antanee tältä osin erittäin hyödyllistä tietoa.Tämä analysointi on kuitenkin pidettävä tästä päätösehdotuksesta erillään, jotta päätösehdotuksen tarkastelu ei viivästy, sillä uusien jäsenvaltioiden liittymiseen on aikaa enää vähän.Päätöksen 1419/1999/EY 6 artiklan tarkoittamassa mielessä pitäisi tehdä uusi ehdotus tämän päätöksen tarkistamiseksi, jotta Bulgaria ja Romania voidaan sisällyttää liitteen I luetteloon Euroopan unionin seuraavan laajentumisen yhteydessä.Komissio ehdottaa tästä syystä, että- muutetaan päätöksen 1419/1999/EY 2 artiklan 1 kohta ja liite I, jotta voidaan täydentää kronologista järjestystä ja ottaa käyttöön järjestelmä, jonka johdosta kunakin vuonna voidaan nimetä kaksi jäsenvaltioiden kaupunkia Euroopan kulttuuripääkaupungiksi.2003/0274 (COD)Ehdotus: EUROOPAN PARLAMENTIN JA NEUVOSTON PÄÄTÖS Euroopan kulttuuripääkaupunki -tapahtumaa koskevasta yhteisön toiminnasta vuosina 2005-2019 tehdyn päätöksen 1419/1999/EY muuttamisestaEUROOPAN PARLAMENTTI JA EUROOPAN UNIONIN NEUVOSTO, jotkaottavat huomioon Euroopan yhteisön perustamissopimuksen ja erityisesti sen 151 artiklan,ottavat huomioon komission ehdotuksen [2],[2]  EUVL C [...], [...], s. [...].ottavat huomioon alueiden komitean lausunnon [3],[3]  EUVL C [...], [...], s. [...].toimivat perustamissopimuksen 251 artiklassa määrätyn menettelyn mukaisesti [4] ,[4]  EUVL C [...], [...], s. [...].sekä katsovat seuraavaa:Euroopan kulttuuripääkaupunki -tapahtumaa koskevasta yhteisön toiminnasta vuosina 2005-2019 25 päivänä toukokuuta 1999 tehdyn Euroopan parlamentin ja neuvoston päätöksen 1419/1999/EY [5] tavoitteena on tuoda esiin Euroopan kulttuurien rikkaus, moninaisuus ja yhteiset piirteet sekä auttaa Euroopan kansalaisia tutustumaan paremmin toisiinsa.[5]  EYVL L 166, 1.7.1999, s. 1.Päätös 1419/1999/EY sisältää liitteen I, jossa säädetään kronologisesta järjestyksestä, jonka mukaisesti jäsenvaltiot voivat esittää ehdokkaita kyseistä tapahtumaa varten. Tämä liite koskee ainoastaan niitä valtioita, jotka olivat Euroopan unionin jäsenvaltioita päätöksen hyväksymishetkellä 25 päivänä toukokuuta 1999.Päätöksen 1419/1999/EY 6 artiklassa säädetään, että komissio voi tehdä tämän päätöksen tarkistamiseksi ehdotuksia, joiden se arvioi olevan tarpeellisia varsinkin Euroopan unionin tulevan laajentumisen kannalta.Seuraava laajentuminen huomioon ottaen tuleville jäsenvaltioille on lähitulevaisuudessa annettava mahdollisuus esittää ehdokkaita Euroopan kulttuuripääkaupunki -tapahtumaa varten ilman, että nykyisten jäsenvaltioiden ehdottamisjärjestystä muutetaan, ja siten, että vuodesta 2009 nykyisen yhteisön toiminnan loppuun saakka kunakin vuonna voidaan nimetä kaksi jäsenvaltioiden kaupunkia.On tarpeen muuttaa päätös 1419/1999/EY vastaavasti,OVAT PÄÄTTÄNEET SEURAAVAA:1 artiklaMuutetaan päätös 1419/1999/EY seuraavasti:(1) Korvataan 2 artiklan 1 kohta seuraavasti:"1. Euroopan kulttuuripääkaupungiksi nimetään jäsenvaltioiden kaupunkeja liitteessä I olevassa luettelossa esitetyn ehdottamisjärjestyksen mukaisesti. Vuoteen 2008 saakka nimeäminen koskee yhtä luettelossa mainitun jäsenvaltion kaupunkia. Vuodesta 2009 lähtien nimeäminen koskee yhtä kunkin luettelossa mainitun jäsenvaltion kaupunkia. Liitteen I mukaista kronologista järjestystä voidaan muuttaa asianomaisten jäsenvaltioiden keskinäisellä sopimuksella. Kukin asianomainen jäsenvaltio toimittaa vuorollaan yhden tai useamman ehdotuksen sekä mahdollisen suosituksensa Euroopan parlamentille, neuvostolle, komissiolle ja alueiden komitealle viimeistään neljä vuotta ennen kuin kyseisen tapahtuman on määrä alkaa."(2) Korvataan liite I tämän päätöksen liitteellä I.2 artiklaTämä päätös tulee voimaan kahdentenakymmenentenä päivänä siitä, kun se julkaistaan Euroopan unionin virallisessa lehdessä.Tätä päätöstä sovelletaan vuonna 2003 allekirjoitetun liittymissopimuksen voimaantulosta.Tehty Brysselissä [...]Euroopan parlamentin puolesta Neuvoston puolestaPuhemies PuheenjohtajaLiite IEuroopan kulttuuripääkaupungin ehdottamisjärjestys&gt;TAULUKON PAIKKA&gt;